По избијању Невесињске пушке у Херцеговини 1875, ризикујући да буде ухапшен, преко Трста је покушао да се придружи устанку, али пошто је устанак угушен, вратио се у Београд. Ипак, инспираисан устанком, написао је песму оригилано је назвавши "„Народни збор“" (објављена у часопису Јавор 1975), касније познатија под називом "„Хеј трубачу, с бојне Дрине“". Песма је убрзо постала веома популарна, како у Србији, тако и ван граница њене територије. Певала се на народним зборовима, ђачким приредбама, славама. Због покретачког значаја у мобилизацији против Турске и Аустроуграске на Балкану, књижевници тога времена упоређивали су је са француском „Марсељезом“. За ову песму је 1905. године Јосиф Маринковић написао музику за хорско извођење.